MARTIN. "Prispievame k zlepšovaniu podmienok vzdelávania v oblasti dopravnej výchovy po celom Slovensku a podporujeme iniciatívnych pedagógov a školy. Hlavnou témou projektov tohto ročníka programu je tvorba učebných pomôcok, ktoré deťom hravou formou priblížia pravidlá cestnej premávky," hovorí Alexandra Pappová, projektová manažérka nadácie. Maximálna výška podpory na projekt je 3 000 eur.
Žiadosti o získanie grantu môžu školy posielať na adresu Nadácie VW od 10. do 31. marca a je potrebné zaregistrovať ich aj online na internetovej stránke nadácie.
Od roku 2012, keď nadácia spustila grantový program v oblasti dopravnej výchovy Bezpečne na cestách po prvýkrát, podporila 18 vzdelávacích projektov v sume presahujúcej 30 000 eur. V Martine sa dopravnú výchovu organizujú prostredníctvom špecializovaného pracoviska pri ZŠ A. Dubčeka na Severe. Vzdelávajú sa na ňom všetky deti predškolského a školského veku, nároky výučby sú podriadené veku detí. Financuje ju zo svojho rozpočtu mesta, pracovisko získava na svoju činnosť aj mimorozpočtové prostriedky.